text: Advokat er rystet over behandling af Carl Holst
  11 november 2015 kl. 13.35
  Advokat mener, at undersøgelsen om Carl Holst er grov manipulation. 
  Carl Holsts advokat, Karoly Nehmet, er rystet over den behandling, hans klient har fået. Han siger følgende til TV SYD.
  - Stephanie Lose er fuld af løgn i radioavisen, når hun taler om Carl Holsts muligheder for at blive hørt i sagen. Han har kun haft en uges høringsfrist i forbindelse med rapporten.
  - Det her er den groveste form for manipulation, jeg nogensinde har oplevet. Carl Holst er ikke blevet hørt på noget tidspunkt – og rapporten er udelukkende bygget på anonyme kilder.
  - Jeg er samtidig rystet over, at rapporten er blevet lækket. Derfor forventer jeg, at regionsrådsformanden iværksætter en undersøgelse for at finde ud af, hvordan sådan en rapport kan blive lækket. Det er vel lige så vigtigt at finde ud af, som at Carl Holst har læst 37 aviser.
  I 19.30-nyhederne på TV SYD i aften, er der interview med Karoly Nehmet.
  